Diari Oficial de la Generalitat Valenciana


Sumari del DOGV 5930, del 12-01-2009 (2009/76)

RESOLUCIÓ de 16 de desembre de 2008, del conseller de Sanitat, per la qual concedix els premis Salut i Societat 2008 que atorga la Conselleria de Sanitat.
----------------------------------------------------------------------------------------------------------------------------------------------------------

### Dades del document

Número de DOGV
:   5930

Data del DOGV
:   12-01-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/76


Data del document
:   16-12-2008

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * centre mèdic
    * associació
    * salut pública
    * premi cultural
    * establiment hospitalari
    * distinció honorífica
    * personal d'investigació
    * professió sanitària
    * empresa
    * política sanitària

RESOLUCIÓ de 16 de desembre de 2008, del conseller de Sanitat, per la qual concedix els premis Salut i Societat 2008 que atorga la Conselleria de Sanitat. [2009/76]  
Per Decret 87/2008, de 13 de juny, del Consell, es van establir els premis Salut i Societat 2008, que atorga la Conselleria de Sanitat, i es van aprovar les bases per les quals es regulava la dita convocatòria, incloses com a annex del decret.  
En compliment del decret i d'acord amb el que preveu la base sisena de les bases esmentades, el jurat es va reunir el dia 12 de novembre de 2008, una vegada rebudes les corresponents propostes, per a avaluar-les i proposar al conseller de Sanitat la relació de candidats seleccionats, tal com es reflectix en l'acta de la reunió.  
Per tot això, atenent al que preveu la base setena de l'annex I del Decret 87/2008 citat i de conformitat amb el que preveu l'article 28 de la Llei 5/1983, de 30 de desembre, del Consell, resolc:  
Primer  
1. Concedir el Premi Excel·lència, modalitat Atenció Especialitzada, al Servici de Radiodiagnòstic Vascular Intervencionista de l'Hospital Clínic Universitari de València.  
2. Atorgar en esta modalitat mencions honorífiques a l'Institut de Salut Mental del Consorci Hospitalari Provincial de Castelló i a la Unitat de Tractament del Dolor del Consorci Hospital General Universitari de València.  
Segon  
1. Concedir el Premi Excel·lència, modalitat Atenció Primària, al Centre de Salut el Campello, del Departament de Salut 17.  
2. Atorgar en esta modalitat mencions honorífiques al Centre de Salut Borriana, del Departament 3, i al Centre de Salut Salvador Pau, del Departament 5.  
Tercer  
1. Concedir el Premi Investigació i Salut al doctor Miguel Angel Sanz Alonso, del Servici d'Hematologia Clínica de l'Hospital Universitari la Fe.  
2. Atorgar en esta modalitat mencions honorífiques al doctor Carlos Camps Herrero, cap del Servici d'Oncologia Mèdica del Consorci Hospital Provincial de València, i al doctor José Francisco Such Ronda, cap de Secció de la Unitat Hepàtica de l'Hospital General d'Alacant.  
Quart  
Concedir el Premi Trajectòria Professional al doctor Fernando Delgado Gomis, cap del Servici de Cirurgia General i Digestiu, de l'Hospital Universitari doctor Peset de València.  
Cinqué  
1. Concedir el Premi Activitat Mèdica al doctor Luis Rojo Moreno, cap de Secció de Psiquiatria Infantojuvenil i de Trastorns de la Conducta Alimentària de l'Hospital Universitari la Fe.  
2. Atorgar en esta modalitat mencions honorífiques al doctor Alfredo Cortell Sivera, coordinador de salut mental del Departament 12, i al doctor Simón Campos Ródenas, cap del Servici de Traumatologia de l'Hospital General d'Alacant.  
Sisé  
1. Concedir el Premi Activitat d'Infermeria a María Teresa Marí Herrero, infermera d'educació en diabetis del Departament de Salut la Plana.  
2. Atorgar en esta modalitat mencions honorífiques a Salvador Gimeno Marín, Supervisor d'infermeria de la Unitat d'Hospitalització Medicina Interna 2 i Salut Mental de l'Hospital Sant Francesc de Borja de Gandia, i a José Luis Piera Gomar, infermer d'Equip d'Atenció Primària del Consultori Auxiliar de Sella, Alacant.  
Seté  
1. Concedir el Premi Activitat Farmacèutica a Jesús Bellver Roses, president del Col·legi Oficial de Farmacèutics de Castelló.  
2. Atorgar en esta modalitat mencions honorífiques a José Magraner Gil, cap del Servici de Farmàcia de l'Hospital Clínic Universitari de València, Departament 5, i a Anunciación Freire Ballesta, farmacèutica d'Atenció Primària del Departament 19.  
Huité  
1. Concedir el Premi Empresa i Salut a l'Associació de la Comunitat Valenciana d'Empresaris d'Ambulàncies.  
2. Atorgar en esta modalitat mencions honorífiques a Antares Consulting i a DKV.  
Nové  
1. Concedir el Premi Compromís Social a la Federació de Donants de Sang de la Comunitat Valenciana.  
2. Atorgar en esta modalitat mencions honorífiques a l'Associació Valenciana d'Operats de Laringe (AVOL) i a l'Associació de Dones Afectades per Càncer de Mama d'Elx i comarca (AMACMEC).  
Desé  
D'acord amb l'article 3 del Decret 87/2008, els premis consistiran en una escultura commemorativa i un diploma acreditatiu, firmat pel president de la Generalitat.  
Contra el present acte, que posa fi a la via administrativa, les persones interessades poden interposar, potestativament, recurs de reposició davant del mateix òrgan que l'ha dictat, en el termini d'un mes, comptat des de l'endemà de la publicació, d'acord amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, d'acord amb el que preveuen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 16 de desembre de 2008.- El conseller de Sanitat: Manuel Cervera Taulet.